
·  Introducció

Aquest projecte és la continuació del de ‘Namaacha’ i del d’’Inhambane’. El de Namaacha el donen per conclòs perquè el cicle de formació ha acabat i el d’Inhambane acaba enguany. A partir del 2008, les nenes estudien a Xai Xai. 
La Casa Madre Maria Clara és un orfenat que des de 1995 acull nenes abandonades i òrfenes de les zones més desfavorides del país. Actualment hi viuen unes 150 nenes entre un i vint-i-dos anys. Aquest és una casa d’acolliment per a criatures en situacions difícils. L’orfenat està situat a la Missao de San José de Lhanguene, al Bairro de Chamanculo “C” de l’av. do Trebalho a Maputo (Moçambic).

La directora de l’orfenat és la Irma Isaura Lino Soda, una monja jove, molt dinàmica i professora de primària que supervisa l’educació completa de les nenes de l’orfenat i cerca recursos econòmics aquí i allà per a poder enviar les nenes a estudiar infermeria, magisteri, etc., a altres centres. Les nenes van a l’escola pública fins als catorze anys.
·  El Projecte

El projecte ‘Xai Xai’ consisteix en donar una beca a deu nenes de l’orfenat Madre Maria Clara de Maputo perquè puguin fer els estudis de mestra de primària, carrera que dura dos anys.
Aquest projecte inclou, entre altres aspectes, les despeses de viatge d’anada i tornada a Maputo (que realitzen un cop al trimestre), matrícula, la compra de material escolar, higiènic, sanitari i alimentari.  

En principi, aquest projecte està pensat per a deu estudiants, però l’any vinent en poden ser més i, per tant, es faria una revisió del pressupost.

·  Objectiu

Una base familiar, una vida organitzada i certa disciplina són la base d’una educació integral per les nenes des de que entren a l’orfenat fins que troben un treball i, per tant, una vida pròpia i és l’única opció per a garantir un futur millor per la generació femenina.
·  Termini

D’antuvi, el termini d’aquest projecte s’ajusta a la durada de la carrera de professora de primària que són de dos anys. 

·  Despeses

La despesa econòmica necessària per poder portar a terme aquest projecte és de dos mil cinc-cents seixanta euros (2.560,00 €). Aquest import és per curs escolar.

·  Desglossament despesa  

	Despesa per a 10 estudiants
	Euros/trimestre
	Euros/curs

	Matrícula, menjar, visita mèdica, medicaments, material higiènic-sanitari

	608,00
	1.800,00

	Transports

	
	545,00

	Material escolar


	
	191,00

	Total  inversió
	608,00
	2.560,00



·  Ingressos

Els recursos econòmics per cobrir la inversió del projecte ‘Xai Xai’ sortiran de les quotes dels socis, donacions, dels recursos propis que pugui generar l’associació i de les subvencions i/o ajuts que s’obtinguin de l’administració, entitats i empreses privades.

·  Data d’inici

El projecte ‘Xai Xai’ s’ha iniciat el febrer de 2008 amb la tramesa dels diners de les beques a les responsables de l’orfenat. 

Girona, febrer de 2008.
·  Estudis nenes projecte Xai Xai any 2009
	Despesa per a 17 estudiants
	Euros/curs

	Matrícula, menjar, visita mèdica, medicaments, material higiènic-sanitari


	3.080,00

	Transports
	577,00



	Material escolar


	202,00

	Reforma bany


	541,00

	Total  inversió
	4.400,00



Salt, 7 de maig de 2009

Conclusió del projecte XAI XAI

A finals de desembre de 2009 concloem aquest projecte perquè les nenes a les quals es destinaven unes beques d’estudis ja han conclòs els seus estudis i s’han graduat. Per tant, el nostre objectiu s’ha assolit.

Salt, desembre de 2009

